Darja Dontsova

Darja Dontsova (pseudonüüm, vene keeles Дарья Донцова; kodanikunimi Agrippina Arkadjevna Dontsova (Агриппина Аркадьевна Донцова), neiupõlvenimi Vassiljeva (Васильева); sündinud 7. juunil 1952 Moskvas) on vene kirjanik, irooniliste kriminaalromaanide autor, stsenarist, raadio- ja telesaatejuht.IMDB veebileht 

Ta on võitnud mitmeid kirjandusauhindu. Venemaa Raamatupalati andmetel on Dontsova olnud Venemaal ilmunud ilukirjandusraamatute kogutiraažilt palju aastaid esikohal. 

 Lapsepõlv 
Darja vanemad, kes olid suured muusikaaustajad, püüdsid ka lapsele õpetada muusikat ja kirjandust. Ta õppis muusikakoolis, ehkki olevat väidetavalt olnud erakordselt ebamusikaalne. Juba enne kooliminekut rääkis ta hästi saksa ja prantsuse keelt, sest tal oli kaks koduõpetajat (sakslane ja prantslane), kes ei rääkinud vene keelt. Koolis oli Darja hea humanitaarteadustes ja võõrkeeltes, aga matemaatika valmistas raskusi.IMDB leht 

 Edasine elukäik 
1974. aastal lõpetas ta Moskva Ülikooli ajakirjanduskateedri, seejärel töötas paar aastat tõlgina NSV Liidu peakonsulaadis Aleppos (Süüria). 1977. aastal naasis ta Moskvasse ja sai ajalehe Вечерняя Москва ('õhtune Moskva') korrespondendiks, hiljem on ta töötanud saksa ja prantsuse keele õpetajana. 

1998. aastal diagnoositi Dontsoval rinnavähk ning tegi ta kolme aasta jooksul läbi 4 operatsiooni ja 18 keemiaraviseanssi. Haiglas viibides kirjutas ta kolm esimest detektiivromaani («Крутые наследнички», «За всеми зайцами» ja «Дама с коготками»), mis ilmusid 1999. aasta detsembris.Ольга Шаблинская «Я выбрала жизнь!», Аргументы и факты, 14. august 2013 2008. aastal sai Dontsovast kosmeetikafirma Avon rinnavähivastase heategevuskampaania saadik. 

Aastatel 2007–2009 juhtis ta raadiosaadet "Жить хочется!" ('tahaks elada!').«Радио попса» объявляет концерт «Мы дети твои, Москва!»

Ta on Venemaa Kirjanike Liidu liige.

 Kriitika 
On levinud arvamus, et Darja Dontsova nime all antakse välja mitte ainult tema enda, vaid terve kirjanikekombinaadi teoseid: 15 aasta jooksul ilmus Dontsovalt üle 180 romaani ja nii suure hulga romaanide kirjutamine ühe isiku poolt näib ebareaalne.Мария Воронцова — литературный негр Дарьи Донцовой, www.dontsova.net, 02.10.2015. 

Sageli on Dontsovat süüdistatud ka plagiaadis.«Обворованные» блогеры продолжают пиарить «Эксмо», www.webplanet.ru, 13.02.2010Блогеры снова поймали Донцову на плагиате, www.webplanet.ru/, 16.04.2010Глупая стряпня Дарьи Донцовой под видом пирожных, nastavnik-spb.3dn.ruДарья Донцова превращает детскую литературу в болтовню по Фене, nastavnik-spb.3dn.ru

 Ühiskondlik positsioon 
Jaanuaris 2024 toetas ta Vladimir Putini taaskandideerimist Venemaa presidendivalimistel.Дарья Донцова поддержала решение Владимира Путина участвовать в выборах Veebruaris 2024, pärast Venemaa sissetungi Ukrainasse, toetas ta Vene võimude tegevust.Донцова: РФ невозможно сломить благодаря мужеству бойцов СВО и их жен, РЕН ТВ, 23.02.2024

Isiklikku
Dontsova isa Arkadi Vassiljev (1907–1972) oli samuti kirjanik, ema Tamara Novatskaja (1917–2008) oli Moskontserti lavastaja.Darja Dontsova mattis ema, Дни.ру, 14.03.2008.

 Eesti keelde tõlgitud raamatud 
<tr valign=top><td>
Uurimist toimetab asjaarmastaja Daša Vassiljeva
 Minu mehe naine
 Magavad väsinud mängukannid
 Bassein krokodillidega
 45-kaliibriline naeratus
 Ketsides kummitus
 Lendas üle kalkunipesa
 Kontrollsuudlus
 Rahakas kärnkonn
 Propelleriga harpüia
 Keeruline juhtum
 Ka hambaarstid nutavad
 See kibe magus kättemaks
 Pikaküüneline daam
 Mittesalajased toimikud
 Luiskaja tädi majake
 Inetu pardipoja hobi
 Märtsikassi tuluõhtu
 Uhhaa kuldkalakesest
 Kompott keelatud viljadest
 Taevatäis raha
 Lumeinimese stilist
 Halli hundi ralli
 Kamin Lumehelbekesele
 Pisi-tse toimik
 Baskerville'ide konn
 Romeo suurelt maanteelt
 Kassnaise isiklik toimik
 Metroo Aafrikani
 Legend kolmest pärdikust
 Peaosatäitja otsingud
 Ruuduline sebra
 Kolmas silm - terav silm
 Ihtüandri luikede järv
 Hirmsa ilu kehastus
 Robinsoni tilluke alamaalapp
 Egiptuse muumia armuke
 Pidurid hulkuvale abikaasale
 Šeherezade seebisaaga
 Sõrmed kui Hiina lehvik
 Küürselg-sälu tume minevik
 Mesireisil kolmekesi
 Valge hobune printsi seljas
 Samovar šampanjaga
 Miss Marple'i eratants
 Onu Freudi unenägu
 Kokkusaamine mantlihõlma varjus

<td>
Uurimist toimetab Jevlampia Romanova
 Maniküür laibale
 Sulnis kaabakas
 Pokkeripartii haigla
 Siirupine madu
 Õhtusöök inimsööja juures
 Ahnete penide tähtkuju
 Tikk-kontsadel Quasimodo
 Miki-hiire "kamasuutra"
 Šokolaadi-tuhkatriinu
 Tembutav tegelane
 Sinine õnnemops
 Oligarhi õrn abikaasa
 Piduriteta feng-shui
 Ostlemine õhulossis
 Minu ämma ööelu
 Suleline matrjoška
 Eeva aadamaülikond

 Viited 

Välislingid
 Darja Dontsova koduleht (vaadatud 18.07.2021)

Kategooria:Vene kirjanikud
Kategooria:Moskva ülikooli vilistlased
Kategooria:Sündinud 1952